Adelaidė (upė)
Adelaidė (angl. Adelaide River) – upė šiaurės Australijoje, Šiaurinės teritorijos šiaurės vakarinėje dalyje. Prasideda Ličfildo nacionaliniame parke, kalvose į vakarus nuo Broks Kryko. Teka šiaurės vakarų kryptimi, žemupyje smarkiai meandruoja. Įteka į Timoro jūrą į šiaurės rytus nuo Darvino. Laivuojama 130 km nuo žiočių ruože. Adelaidės upė pasižymi briaunagalvių krokodilų gausa. 1839 m. upę atrado Lewis Roper Fitzmaurice ir pavadino Didžiosios Britanijos karaliaus Vilhelmo IV žmonos vardu.